Platycerus oregonensis

Platycerus oregonensis er en bille som tilhører familien hjortebiller (Lucanidae). Larvene utvikler seg i morken ved.

 Utseende 
En middelsstor (11-15 millimeter), avlang, blankt svart hjortebille, dekkvingene gjerne med litt blålig metallglans. Kroppen er litt flattrykt, og er fint og nokså tett punktert. Hodet er firkantet, bredere enn langt. Kjevene er ikke like store som hos mange andre hjortebiller men fortsatt påfallende, hos hannene omtrent så lange som hodet og dermed større enn hos de fleste andre Platycerus-artene, hannens kjever er noe sigdformede og oppoverbøyde.  Dekkvingene har fine lengdestriper .

 Levevis 
Larvene utvikler seg i råtnende trevirke av mange ulike løvtrær, de voksne billene besøker av og til blomster.

 Utbredelse 
Arten er utbredt i det vestlige Nord-Amerikabugguide.net, nettressurs for nordamerikanske insekter, fra California i sør til Britisk Columbia i nord .

 Systematisk inndeling  

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien Hjortbiller, Lucanidae
 Underfamilien hjortebiller (Lucaninae)
 Blåhjorter, slekten Platycerus O.F. Müller, 1764
 Platycerus oregonensis Westwood, 1844

 Referanser 

 Kilder 
 Generic Guide to New World Scarab Beetles - Platycerus oregonensis

 Eksterne lenker 



Kategori:Hjortebiller
Kategori:Dyr formelt beskrevet i 1844
Kategori:Dyr formelt beskrevet av John Obadiah Westwood
Kategori:Canadas insekter
Kategori:USAs insekter